Diari Oficial de la Generalitat Valenciana


Sumari del DOGV 5279, del 13-06-2006 (2006/6656)

Informació pública per la qual s'oferix la venda d'un actiu propietat de l'Institut Valencià de Finances. Expedient venda directa 1/2006.
-----------------------------------------------------------------------------------------------------------------------------------------

### Dades del document

Número de DOGV
:   5279

Data del DOGV
:   13-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/6656


Organisme emissor
:   Institut Valencià de Finances

Tipus de document
:   Anunci

Informació pública per la qual s'oferix la venda d'un actiu propietat de l'Institut Valencià de Finances. Expedient venda directa 1/2006. [2006/A6656]  
Descripció de l'actiu  
Finca urbana. Situada a l'Olleria (València) polígon industrial de Carrascot. Edifici industrial, de forma rectangular estructura porticada, compost de dos naus, magatzem d'una sola planta baixa i un cos d'oficines adossat que consta d'una planta baixa i dos entresolats elevats, primer i segon. Té una total superfície construïda de dos mil dos-cents setanta-cinc metres i trenta-set decímetres quadrats, dels quals mil nou-cents setze metres i setanta-nou decímetres quadrats corresponen a la total superfície de solar ocupada per l'edificació. La nau un té una superfície construïda, en la seua única planta baixa, de sis-cents dotze metres i cinquanta decímetres quadrats, i útil de sis-cents metres i seixanta-sis decímetres quadrats. La nau dos té una superfície construïda, en la també única planta baixa, de mil cent nou metres i vuitanta-cinc decímetres quadrats i el cos d'oficines té una superfície construïda, en cada una de les seues plantes baixa i primer i segon entresolats elevats, de cent setanta-nou metres i vint-i-nou decímetres quadrats, la útil de la planta baixa és de cent seixanta-sis metres i seixanta-un decímetres quadrats, i la útil de cada un dels entresolats primer i segon de cent cinquanta-cinc metres quadrats i trenta-quatre decímetres quadrats. La planta baixa d'este cos d'oficines es destina a accessos, dos lavabos, i menjador, l'entresolat primer a oficines i un lavabo, i el segon a arxiu.  
Dades registrals  
Finca número 10.501, tom 854, llibre 114, foli 140. Registre de la Propietat d'Albaida.  
Import: 935.832,27 €  
Altra informació  
Hi ha un arrendament a favor de la mercantil Soler Hispania, SL.  
Els interessats a obtindre més informació sobre el bé objecte de venda poden contactar amb l'Institut Valencià de Finances, plaça de Nàpols i Sicília, 6, 46666, València, telèfon 32 841 34 08; fax 96 391 05 52. www.ivf.es  
Presentació d'ofertes i condicions bàsiques  
Les ofertes es presentaran en sobre tancat i hauran de contindre com a mínim la informació següent:   
Import oferit, condicions de l'oferta, nom, adreça, telèfon/s de contacte i firma de la persona que realitza l'oferta. El sobre serà enviat a l'Institut a l'atenció de la Secretaria General.  
Només s'admetran aquelles ofertes que hagen sigut rebudes en el Registre d'Entrada de l'Institut Valencià de Finances abans de les 14.00 hores del dia 26 de juny de 2006.  
La presentació de l'oferta significa que l'oferent coneix i accepta la situació actual de la finca, en particular la seua situació física, jurídica, registral, urbanística i mediambiental i renuncia amb això a qualsevol reclamació que, en cas de resultar adjudicatari, puga formular al IVF derivada d'aquells conceptes.  
L'Institut, després de valorar les ofertes rebudes, adoptarà una decisió en el termini màxim de 15 dies, comptat des de l'últim dia de termini de recepció de postures.  
A la persona física o jurídica, l'oferta de la qual resulte justificadament seleccionada, se li sol·licitarà, amb caràcter previ a l'adjudicació definitiva, la realització d'un dipòsit del 10% del preu oferit, així com tota aquella documentació que puga resultar necessària, per a la formalització de l'escriptura de compravenda, i certificació acreditativa de trobar-se al corrent de les seues obligacions tributàries i amb la Seguretat Social.  
La compravenda hauria de formalitzar-se en escriptura pública, la qual es formalitzarà dins d'un termini de 15 dies des de la notificació al seleccionat de la seua condició d'adjudicatari.  
Seran per compte de l'adjudicatari totes les despeses, honoraris i impostos que es puguen derivar de la compravenda, inclòs l'impost sobre l'increment del valor dels terrenys de naturalesa urbana, així com les despeses pels anuncis.  
València, 31 de maig de 2006.. El director general: Enrique Pérez Boada.